केशव स्थापित

केशव स्थापित काठमाडौँ महानगरपालिकाका पूर्व नगर-प्रमुख हुन्। केशव स्थापित विसं २०१६मा काठमाडौँमा जन्मिएका हुन्। २०५४ सालको स्थानीय निर्वाचनमा उनी काठमाडौँ महानगरपालिकाको मेयरमा निर्वाचित भएका थिए। नेकपा एमालेका तर्फबाट उम्मेदवार बनेका स्थापितले "मेरो पौरख, मेरो गौरव, मेरो काठमाडौँ" भन्ने नारा ल्याएका थिए। उनी मेयर भएकै बखतमा पशुपति क्षेत्र, माइतीघर, तीनकुने जस्ता ठाउँमा निर्माण भएका अव्यवस्थित घर-टहराहरू भत्काइएका थिए।

केशव स्थापित राजा ज्ञानेन्द्रको प्रत्यक्ष शासनकालमा पुनः मेयर मनोनित भए। त्यसैबेला माओवादीसँग पनि उनको हिमचिम बढेको थियो । शाही मेयर भएर माओवादीका लागि ‘लजिस्टिक सामान’ सप्लाई गरेको आशंकामा उनलाई मेयरबाट हटाइएको थियो।

करियर 
२०४३ सालको काठमाडौं नगरपञ्चायतको चुनावमा उनी तत्कालीन नेकपा (माले)का तर्फबाट उपप्रधानपञ्चको जनपक्षीय उम्मेदवार थिए । 

खेलकुद परिषद्को सदस्य सचिव
उनी राष्ट्रिय खेलकुद परिषद्, नेपालका नवौँ सदस्य सचिव थिए। उनले वि.सं. २०५१ देखि वि.सं. २०५२ सम्म उक्त पदमा रहेर काम गरेका थिए।

उपत्यका विकास प्राधिकरण प्रमुख
उनलाई सरकारले वि.सं. २०६९ सालमा काठमाडौँ उपत्यका विकास प्राधिकरणको प्रमुख आयुक्तमा नियुक्त गरेको थियो। नौ महिना नबित्दै उनलाई पदमुक्त गरेको थियो। २०७९ बैशाखमा बाबुराम भट्टराईले उनलाई " डेट एक्सपाइर्ड औषधि भएकाले हटाउनु परेको बताएका थिए।   
भौतिक योजना तथा विकास विकास मन्त्री, बागमती प्रदेश 

 काठमाडौं महानगरपालिका निर्वाचन २०७९ 

बि.सं २०७९ को स्थानीया निर्वाचनमा केशव स्थापित नेकपा एमालेको तरफबाट मेयरको उम्मेदवार भएका थिए।
काठमाडौँदलउम्मेदवारमतदानप्रतिशतस्वतन्त्रबालेन शाह६१, ७६७३८.६%नेपाली कांग्रेससिर्जना सिंह३८, ३४१२४.०%नेकपा एमालेकेशव स्थापित३८, ११७२३.८%स्वतन्त्रसुमन सायमी१३, ७७०८.६%राष्ट्रिय प्रजातन्त्र पार्टीमदनदास श्रेष्ठ५, ७७०३.६%अरू२, १४११.३%नतिजाबालेन शाह निर्वाचित दर्ता भएका मतदाताहरू३००,२४२कुल मतदान१९१,१८६६३.६८कुल मान्य मतहरू१५९, ९०६अस्वीकृत मतपत्रहरू३१, २८०स्रोत : निर्वाचन आयोग

बाहिरी लिङ्कहरू
राष्ट्रिय खेलकुद परिषद्, नेपाल
केशव स्थापित हटाइए
सन्दर्भ सामग्रीहरू

श्रेणी:काठमाडौँ महानगरपालिकाका नगरप्रमुखहरू
श्रेणी:नेपाल राष्ट्रिय खेलकुद परिषद्का सदस्यसचिवहरू
श्रेणी:काठमाडौं महानगरपालिका निर्वाचन २०७९